hirdetés

Alapjáraton a szexmunkások, az utóbbi időben viszont a celebek körében is népszerű lett az OnlyFans, ahol cenzúra nélkül oszthatnak meg a felhasználók tartalmakat azokkal a követőikkel, akik előfizettek csatornájukra. Most egy olyan új név robbant be az oldalra, aki mindkét kategóriába beletartozik:

a világ egyik legismertebb pornósztárja - aki már felhagyott a szakmával -, Mia Khalifa is regisztrált az OnlyFansre.

- írja a Daily Star.

A jelenleg influencerként és sportkommentátorként tevékenykedő nő Instagram-oldalán jelentette be a nagy hírt, és azt is, hogy egészen baráti áron, havi 12 dollárért, azaz közel 4000 forintért érhetik el követői az exkluzív tartalmait.

Tekintve, hogy a képmegosztó oldalon 22 millió követője van, és nagyban bátorított mindenkit, hogy nézzen át a friss OnlyFans-profiljára, nem lenne meglepő, ha Bella Thorne színésznőhöz hasonlóan rövid időn belül milliókat kaszálna (Thorne mindössze 24 óra leforgása alatt keresett egymillió dollárt az oldalon).

hirdetés

Magától értetődő lenne azt gondolni, hogy a nő biztosan így tér majd vissza a pornóhoz, ám őket el kell szomorítanunk:

Khalifa kijelentette, hogy nem fog pucér tartalmakat posztolni az oldalára.

A 27 éves bejrúti modell azt írta: megtalálta a saját magába vetett bizalmát, éppen ezért szeretné megmutatni, ki is ő valójában a közösségi média konvencionális keretein kívül is. Elmondása szerint a profil olyan lesz mint az Instagram-fiókja, csak szigorú, felhasználókat érintő feltételek nélkül.

"Vissza akarom szerezni a hatalmamat, és azt posztolni, amit csak akarok, és amitől jól érzem magam."

- magyarázta, utalva arra a nemrégi vallomására, amely szerint nagyon megbánta a három hónapos pornókarrierjét.

Videóit azóta próbálja eltávolíttatni az internetről nulla sikerrel, így most az OnlyFans segítségével akarja visszaragadni magához a hatalmat a tartalmai felett.

hirdetés